**VIII. ročník ETV 25.5.-30.5.2020**

**Ekonomické cnosti**

**Cnosti** – sú pozitívne vlastnosti a spôsob konania ľudí (Silvia je spravodlivá, čestná, priateľská, usilovná a pod.)

**Ekonomické cnosti** – sú také pozitívne cnosti, ktoré využívame pri našej činnosti s peniazmi, pri nakupovaní, obchodovaní, výrobe a pod. (Damián je šetrný, ohľaduplný k životnému prostrediu, opatrný, čestný, zodpovedný voči sebe a ostatným a pod.).

1. Prečítaj si príbeh:

*Viliam požičal spolužiačke Diane 10€ s tým, že mu ich o týždeň vráti. Diana však peniaze nielen nevrátila, ale Viliama obvinila, že o pôžičke klame.*

Odpovedzte na otázku, aké vlastnosti má Viliam a aké Diana. Vyberte vlastnosti zo zoznamu a pripíšte ich k menám. Nemusíte použiť všetky, ale vyberte, čo najviac.

|  |  |  |  |
| --- | --- | --- | --- |
| Dôvera | Zodpovednosť | Komunikatívnosť | Ohľaduplnosť |
| Šetrnosť | Slušnosť | Bláznivosť | Pochabosť |
| Pravdovravnosť | Neporiadnosť | Čestnosť | Egoizmus |
| Opatrnosť | Lakomstvo | Vyhýbavosť | Vrtkavosť |
| Rozvážnosť | Unáhlenosť | Cieľavedomosť | Ochota |
| Nehospodárnosť | Spoľahlivosť | Podnikavosť | Uvážlivosť |
| hospodárnosť | prchkosť | asertívnosť | vierohodnosť |

Viliam:

 Diana:

1. Predstav si ešte raz Viliama a Dianu. Tentokrát však v ich ideálnej verzii – predstavme si ich s takými vlastnosťami – cnosťami, ktoré zabezpečia, že ich pôžička a vrátenie peňazí prebehne bez problémov. Aké vlastnosti by mal mať Viliam, aby nenaletel nepoctivej spolužiačke? Aké vlastnosti by mala mať Diana, ktorej by si ty sám/sama požičal/a peniaze?

Viliam:

Diana:

**Učivo z ETV je doplnkové, úlohy z ETV nemusíte posielať.**

Ak by ste mi však chceli napísať, ako sa Vám darí alebo niečo sa spýtať stále platí mailová adresa: martina.tulipanova@centrum.sk